

Budapest Főváros XX. kerület

Pesterzsébet Önkormányzata

**PÉNZÜGYI BIZOTTSÁG**

1201 Budapest, Kossuth Lajos tér 1.

www.pesterzsebet.hu

**J E G Y Z Ő K Ö N Y V**

Készült a Pénzügyi Bizottság 2019. december 02-én 15.00 órai kezdettel, a Budapest Főváros XX. Kerület Pesterzsébeti Polgármesteri Hivatal nagytermében megtartott NYÍLT üléséről.

**Az ülésen megjelentek**:

Rabel Krisztina Ildikó elnök

|  |  |  |
| --- | --- | --- |
|  | Komoróczy László  Csaszny Márton |  |

Somodi Klára

Juhák Tamás István

Csaszny Gábor

Jurák Tamás

Dr. Michelisz Annamária

Simó Gergely

bizottsági tagok

**Meghívott vendégek:** Szabados Ákos polgármester

Juhász Lajosné

Kovács Eszter alpolgármester – jelen van

Nemes László alpolgármester

Dr. Demjanovich Orsolya jegyző – jelen van

Kócziánné dr. Pohl Mónika aljegyző – jelen van

R. Takács Eszter- főépítész – jelen van

Dr. Hangyáné Csóka Éva osztályvezető

Kernné dr. Kulcsár Dóra osztályvezető-jelen van

Kovács András osztályvezető

Lehoczki Péterné osztályvezető - jelen van

Puskás Péter Pál osztályvezető - jelen van

Schmidtné Buda Andrea osztályvezető – jelen van

Somlainé Kóródy Éva osztályvezető

Szabó Szilvia osztályvezető-helyettes – jelen van

Dr. Serfőző Anikó

Vántsa Katalin könyvvizsgáló

R. Takács Eszter főépítész – jelen van

**A bizottság titkára:** Kónya Ágnes

Rabel Krisztina Ildikó: Üdvözli a megjelenteket.

Megállapítja, hogy a bizottság 9 megválasztott tagjából 9 fő jelen van, így a bizottság határozatképes.

Szavazásra teszi fel a napirendek elfogadását.

Megállapítja, hogy a bizottság 9 megválasztott tagjából jelenlévő 9 tag 9 igen 0 nem 0 tartózkodással elfogadta azt.

**85/2019 (XII.02) PB sz. határozat**

**A Pénzügyi Bizottság**

**2019. december 02-i ülésének napirendjét az alábbiak szerint fogadja el:**

**Napirendi pontok:**

**Javaslat közétkeztetési nyersanyagnorma emelésére vonatkozó döntés meghozatalára**

(Testületi meghívó 5. napirendi pontja)

**Javaslat a Pesterzsébeti Jégcsarnok felújításához önerő biztosítására**

(Testületi meghívó 9. napirendi pontja)

**Javaslat az ingatlanállomány folyamatos felméréséhez szükséges előirányzat biztosítására**

(Testületi meghívó 10. napirendi pontja)

**Javaslat a Bp. XX. Tátra tér 1. szám alatti önkormányzati tulajdonban lévő volt általános iskola ingatlanának hasznosítására**

(Testületi meghívó 14. napirendi pontja)

**Javaslat a közterületek használatáról és használatának rendjéről szóló 27/2017. (X.27.) önkormányzati rendelet módosítására, a 2020. évben alkalmazandó díjtételek megállapítására**

(Testületi meghívó 17. napirendi pontja)

**Javaslat Budapest Főváros XX. kerület Pesterzsébet Önkormányzata 2020. évi belső ellenőrzési munkatervének jóváhagyására**

(Testületi meghívó 18. napirendi pontja)

**Javaslat a GAMESZ 2019. évi belső ellenőrzési munkaterve módosításának jóváhagyására**

(Testületi meghívó 19. napirendi pontja)

**Javaslat a GAMESZ 2020. évi belső ellenőrzési munkatervének jóváhagyására**

(Testületi meghívó 20. napirendi pontja)

**Javaslat a TÉR\_KÖZ 2016 „Hullám csónakházak funkcióbővítő fejlesztése II. ütem I. csónakház” pályázat vonatkozásában Budapest Főváros Önkormányzatával kötött Támogatási Szerződés módosítására**

**(Testületi meghívó 21. napirendi pontja)**

**Javaslat a TÉR\_KÖZ 2018 „Dunai sétány” pályázat vonatkozásában Budapest Főváros Önkormányzatával kötött Együttműködési Megállapodás módosítására**

(Testületi meghívó 22. napirendi pontja)

**Javaslat Budapest Főváros XX. kerület Pesterzsébet Önkormányzata 2019. évi költségvetési rendeletének módosítására –** Munkaterv szerinti napirendi pont

(Testületi meghívó 23. napirendi pontja)

**Egyebek**

**Javaslat Pesterzsébet Kiváló Rendőrségi Dolgozója elismerés odaítélésére – ZÁRT ÜLÉS!** (Testületi meghíó 2. napirendi pontja)

1. **Javaslat a Pénzügyi Bizottság 2020. évi munkatervének elfogadására**

**1.napirendi pont**

**Javaslat közétkeztetési nyersanyagnorma emelésére vonatkozó döntés meghozatalára**

Rabel Krisztina Ildikó: Megkérdezi a bizottság tagjait, van-e kérdésük, hozzászólásuk az első napirendi ponthoz.

Csaszny Márton: Melyik verzió elfogadásáról szavazzunk? Az előterjesztésben 5, 6, 7 és 8 százalékos nyersanyagnorma emelésről szóló javaslat szerepel. Javaslom, hogy az emelésről ne szavazzunk, hanem tárgyalásra alkalmasnak javasolja a Képviselő Testületnek a Bizottság.

A Szociális Bizottság a 8 százalékos emelést fogadta el.

Rabel Krisztina Ildikó: Akkor két verzió van, egyszer egy 8 százalékos emelésről szóló javaslat, illetve tárgyalásra alkalmas javaslat.

Kovács Eszter: Kérnénk fél perc frakciószünetet ennek megtárgyalására.

Rabel Krisztina Ildikó: Alpolgármester asszony kérésére frakciószünetet tartunk.

Csaszny Márton: Visszavonom a tárgyalásra alkalmas javaslatomat és a Szociális Bizottság 8 százalékos nyersanyagnorma emeléséről szóló javaslat szavazását terjesztem elő.

Rabel Krisztina Ildikó: Szavazásra teszi fel a Javaslat közétkeztetési nyersanyagnorma emelésére című határozati javaslatot a 8 százalékkal történő emelésre vonatkozóan.

Megállapítja, hogy a bizottság 9 megválasztott tagjából jelenlevő 9 tag 9 igen 0 nem 0 tartózkodással **elfogadásra** javasolja azt.

**86/2019 (XII.02) PB sz. határozat**

a Bizottság

elfogadásra javasolja a Képviselő-testületnek a nyersanyagnorma emelését az alábbiak szerint:

1. a Klassz Menza Kft. által biztosított étkeztetések jelenlegi nyersanyagnormájának összegét valamennyi ellátotti kategóriában egységesen **8%-kal** **megemeli**, mely alapján **2020. március 01. napjától** az egyes kategóriákban az alábbi nyersanyagköltségek érvényesek a kerekítés szabályainak alkalmazásával:

|  |  |
| --- | --- |
| **KATEGÓRIA** | **nettó**  **nyersanyagnorma**  **Ft/fő/nap** |
| óvoda háromszori étkezés | 483 |
| általános iskola egyszeri étkezés | 419 |
| általános iskola  háromszori étkezés | 605 |
| gyermekek átmeneti otthonában biztosított étkezés | 1069 |
|  |  |
| szociális étkeztetés  egyszeri étkezés (ebéd) | 435 |
| Idősek Átmeneti Gondozóháza háromszori étkezés | 996 |
| Idősek Átmenti Gondozóháza - diétás étkezés esetén ötszöri étkezés | 1166 |

1. felkéri a polgármestert, hogy a nyersanyagnorma emelése miatt szükséges rendeletmódosítást terjessze a Képviselő-testület elé, legkésőbb a 2020. februári képviselő-testületi ülésre, a 2020. évi költségvetés tervezése során pedig vegye figyelembe a normaemeléssel járó többletkiadásokat.
2. felkéri a polgármestert a szükséges egyéb intézkedések megtételére.

Felelős: Rabel Krisztina Ildikó

Határidő: 2019.12.02.

Rabel Krisztina Ildikó: Az első napirendi pontot lezárja.

Megnyitja a következő napirendi pontot.

**2.napirendi pont**

**Javaslat a Pesterzsébeti Jégcsarnok felújításához önerő biztosítására**

Rabel Krisztina Ildikó: Megkérdezi a bizottság tagjait, van-e kérdésük, hozzászólásuk a napirendi ponthoz.

Nem érkezik hozzászólás, kérdés a bizottság tagjaitól.

Rabel Krisztina Ildikó: Szavazásra teszi fel a Javaslat a Pesterzsébeti Jégcsarnok felújításához önerő biztosítására című határozati javaslatot.

Megállapítja, hogy a bizottság 9 megválasztott tagjából jelenlevő 9 tag 9 igen 0 nem 0 tartózkodással **elfogadásra** javasolja azt.

**87/2019 (XII.02) PB sz. határozat**

a Bizottság

elfogadásra javasolja a Képviselő-testületnek a Pesterzsébeti Jégcsarnok felújításához önerő biztosítására című határozati javaslatot.

Felelős: Rabel Krisztina Ildikó

Határidő: 2019.12.02.

Rabel Krisztina Ildikó: A második napirendi pontot lezárja.

Megnyitja a következő napirendi pontot.

**3.napirendi pont**

**Javaslat az ingatlanállomány folyamatos felméréséhez szükséges előirányzat biztosítására**

Rabel Krisztina Ildikó: Megkérdezi a bizottság tagjait, van-e kérdésük, hozzászólásuk a napirendi ponthoz.

Komoróczy László: Nincs meghatározva, hogy mit várunk el ezért az előirányzat biztosításáért, például hogy mennyi négyzetméter, vagy hány lakás felmérését jelenti ez, ezért kérem, hogy a Városgazdálkodási Osztály, vagy az Integrit határozza meg, hogy a tavalyi teljesítéshez képest ezt az összeget kell-e emelni, vagy feszített munka volt és ahhoz képest tegyenek egy módosító javaslatot.

Dr. Michelisz Annamária: 2019-ben 6000 négyzetméterről volt szó, amit teljesítettek.

Csaszny Márton: Az lenne a kérdésem még, hogy mi tartozik ebbe a felmérési folyamatba?

Rabel Krisztina Ildikó: Annyi hozzáfűznivalóm lenne ennél a napirendi pontnál, hogy a Fidesz frakció tartózkodna, mert a képviselőtestületi ülésre lesz határozott, kialakult álláspontunk.

Kernné dr. Kulcsár Dóra: Ebben az évben az Integrit 6000 négyzetméter ingatlanállomány felmérésére vállalt kötelezettséget a szerződése szerint. Erre van kapacitásuk a következő évre vonatkozóan is. Azért van így megfogalmazva a határozati javaslat, mert az előző években sor került a helyiség és lakásállomány komplett felmérésére, de maradtak ki ingatlanok, ahova nem biztosította a bérlő a bejutást, vagy bírósági eljárás alatt álltak. Ezeket pótlólag felméri még az Integrit. Alapvetően a cél a szociális, egészségügyi, oktatási, nevelési intézmények felmérése, ezek hosszú évek lesznek, míg az összes ingatlanállományról alaprajzzal és alapvető műszaki adatokkal rendelkezni fog az Önkormányzat. A határozati javaslatot ki lehet egészíteni azzal, hogy legalább 6000 négyzetméter alapterületet érintő ingatlanállomány felmérésére kössünk szerződést, de egyértelműen ez a megállapodás az Integrit és a Hivatal között, hogy ez a minimum, amit teljesítenie kell a következő naptári évben is.

Rabel Krisztina Ildikó: Szavazásra teszi fel a Javaslat az ingatlanállomány folyamatos felméréséhez szükséges előirányzat biztosítására című határozati javaslatot.

Megállapítja, hogy a bizottság 9 megválasztott tagjából jelenlevő 9 tag 8 igen 0 nem 1 tartózkodással **elfogadásra** javasolja azt.

**88/2019 (XII.02) PB sz. határozat**

a Bizottság

elfogadásra javasolja a Képviselő-testületnek a Javaslat az ingatlanállomány folyamatos felméréséhez szükséges előirányzat biztosítására című határozati javaslatot az alábbiak szerint:

Budapest Főváros XX. kerület Pesterzsébet Önkormányzata Képviselő-testülete úgy dönt, hogy

I. az Önkormányzat tulajdonában álló ingatlanok 2019. évi felméréséről szóló beszámolót elfogadja.

II. az önkormányzat tulajdonában álló ingatlanállomány műszaki felmérésének folytatása érdekében a 2020. évben végzendő felmérési munkák elvégzéséhez – előzetes kötelezettségvállalásként – vállalja, hogy 14.500.000,- Ft + áfa összegű előirányzatot biztosít a 2020. évi költségvetésében.

III. nyilatkozik arról, hogy a 2020. évben az esedékesség időpontjában a rendeltetésszerű működés veszélyeztetése nélkül biztosítja a II. pontban szereplő költségvetési előirányzatot.

IV. felkéri a polgármestert, hogy a munka folyamatos végzése érdekében a beszerzési eljárást folytassa le, a szerződést az INTEGRIT-XX. Városüzemeltetési, Szervező, Fejlesztő és Szolgáltató Kft-vel, mint az Önkormányzat 100%-os tulajdonában lévő gazdasági társasággal kösse meg.

V. felkéri a polgármestert, hogy a 2020. évi költségvetési rendelet-tervezet összeállítása során a II. pontban foglaltakat vegye figyelembe. A Pénzügyi Bizottság elfogadja a Javaslat az ingatlanállomány folyamatos felméréséhez szükséges előirányzat biztosítására című határozati javaslatot.

Felelős: Rabel Krisztina Ildikó

Határidő: 2019.12.02.

Rabel Krisztina Ildikó: A harmadik napirendi pontot lezárja.

Megnyitja a következő napirendi pontot.

**4.napirendi pont**

**Javaslat a Bp. XX. Tátra tér 1. szám alatti önkormányzati tulajdonban lévő volt általános iskola ingatlanának hasznosítására**

Rabel Krisztina Ildikó: Megkérdezi a bizottság tagjait, van-e kérdésük, hozzászólásuk a napirendi ponthoz.

Csaszny Márton: Az előzetes frakciómegbeszélésünkön abban maradtunk, hogy célszerű bejárni ezt a létesítményt, mielőtt döntünk, úgyhogy levételre javasoljuk. Fel kellene mérni, hogy tudjuk hasznosítani akár iskolaként, vagy látunk lehetőséget más funkcióra is. Felmerült, hogy az önkormányzati tevékenység ellátásához más épületet is igénybe kellene venni és a Tátra téri iskola lenne az egyik, amelyik erre alkalmas lehetne. Ezért levételre javasoljuk ezt a napirendi pontot.

Rabel Krisztina Ildikó: Szavazásra teszi fel a Javaslat a Bp. XX. Tátra tér 1. szám alatti önkormányzati tulajdonban lévő volt általános iskola ingatlanának hasznosítására című határozati javaslat levételét a napirendi pontok közül.

Megállapítja, hogy a bizottság 9 megválasztott tagjából jelenlevő 9 tag 9 igen 0 nem 0 tartózkodással **levételre** javasolja azt.

**89/2019 (XII.02) PB sz. határozat**

A Pénzügyi Bizottság elfogadja a Javaslat a Bp. XX. Tátra tér 1. szám alatti önkormányzati tulajdonban lévő volt általános iskola ingatlanának hasznosítására című határozati javaslat **levételét** a napirendi pontok közül azzal, hogy egy később időpontban tárgyalják azt.

Felelős: Rabel Krisztina Ildikó

Határidő: 2019.12.02.

Rabel Krisztina Ildikó: A negyedik napirendi pontot lezárja.

Megnyitja a következő napirendi pontot.

**5.napirendi pont**

**Javaslat a közterületek használatáról és használatának rendjéről szóló 27/2017. (X.27.) önkormányzati rendelet módosítására, a 2020. évben alkalmazandó díjtételek megállapítására**

Rabel Krisztina Ildikó: Megkérdezi a bizottság tagjait, van-e kérdésük, hozzászólásuk a napirendi ponthoz.

Nem érkezik hozzászólás, kérdés a bizottság tagjaitól.

Rabel Krisztina Ildikó: Szavazásra teszi fel a Javaslat a közterületek használatáról és használatának rendjéről szóló 27/2017. (X.27.) önkormányzati rendelet módosítására, a 2020. évben alkalmazandó díjtételek megállapítására című határozati javaslatot.

Megállapítja, hogy a bizottság 9 megválasztott tagjából jelenlevő 9 tag 8 igen 1 nem 0 tartózkodással **elfogadásra** javasolja azt.

**90/2019 (XII.02) PB sz. határozat**

a Bizottság

elfogadásra javasolja a Képviselő-testületnek a közterületek használatáról és használatának rendjéről szóló 27/2017. (X. 27.) önkormányzati rendelet módosítására, a 2020 évben alkalmazandó díjtételek megállapítására vonatkozó javaslatot.

Felelős: Rabel Krisztina Ildikó

Határidő: 2019.12.02.

Rabel Krisztina Ildikó: Az ötödik napirendi pontot lezárja.

Megnyitja a következő napirendi pontot.

**6.napirendi pont**

**Javaslat Budapest Főváros XX. kerület Pesterzsébet Önkormányzata 2020. évi belső ellenőrzési munkatervének jóváhagyására**

Rabel Krisztina Ildikó: Megkérdezi a bizottság tagjait, van-e kérdésük, hozzászólásuk a napirendi ponthoz.

Nem érkezik hozzászólás, kérdés a bizottság tagjaitól.

Rabel Krisztina Ildikó: Szavazásra teszi fel a Javaslat Budapest Főváros XX. kerület Pesterzsébet Önkormányzata 2020. évi belső ellenőrzési munkatervének jóváhagyására című határozati javaslatot.

Megállapítja, hogy a bizottság 9 megválasztott tagjából jelenlevő 9 tag 9 igen 0 nem 0 tartózkodással **elfogadásra** javasolja azt.

**91/2019 (XII.02) PB sz. határozat**

a Bizottság

elfogadásra javasolja a Képviselő-testületnek az Önkormányzat 2020. évi belső ellenőrzési munkatervét.

Felelős: Rabel Krisztina Ildikó

Határidő: 2019.12.02.

Rabel Krisztina Ildikó: A hatodik napirendi pontot lezárja.

Megnyitja a következő napirendi pontot.

**7.napirendi pont**

**Javaslat a GAMESZ 2019. évi belső ellenőrzési munkaterve módosításának jóváhagyására**

Rabel Krisztina Ildikó: Megkérdezi a bizottság tagjait, van-e kérdésük, hozzászólásuk a napirendi ponthoz.

Nem érkezik hozzászólás, kérdés a bizottság tagjaitól.

Rabel Krisztina Ildikó: Szavazásra teszi fel a Javaslat a GAMESZ 2019. évi belső ellenőrzési munkaterve módosításának jóváhagyására című határozati javaslatot.

Megállapítja, hogy a bizottság 9 megválasztott tagjából jelenlevő 9 tag 9 igen 0 nem 0 tartózkodással **elfogadásra** javasolja azt.

**92/2019 (XII.02) PB sz. határozat**

a Bizottság

elfogadásra javasolja a Képviselő testületnek a 286/2018. (XII.06.) Ök. sz. határozatával jóváhagyott 2019. évi belső ellenőrzési munkaterv *II. Rendelkezésre álló munkaerő-kapacitás – 2019., a IV. 2019. évi ellenőrzési feladatok* című fejezetét, valamint az *1., és 2. melléklet*ek módosítását.

Felelős: Rabel Krisztina Ildikó

Határidő: 2019.12.02.

Rabel Krisztina Ildikó: A hetedik napirendi pontot lezárja.

Megnyitja a következő napirendi pontot.

**8.napirendi pont**

**Javaslat a GAMESZ 2020. évi belső ellenőrzési munkatervének jóváhagyására**

Rabel Krisztina Ildikó: Megkérdezi a bizottság tagjait, van-e kérdésük, hozzászólásuk a napirendi ponthoz.

Nem érkezik hozzászólás, kérdés a bizottság tagjaitól.

Rabel Krisztina Ildikó: Szavazásra teszi fel a Javaslat a GAMESZ 2020. évi belső ellenőrzési munkatervének jóváhagyásáracímű határozati javaslatot.

Megállapítja, hogy a bizottság 9 megválasztott tagjából jelenlevő 9 tag 9 igen 0 nem 0 tartózkodással **elfogadásra** javasolja azt.

**93/2019 (XII.02) PB sz. határozat**

a Bizottság

elfogadásra javasolja a Képviselő testületnek a GAMESZ 2020. évi belső ellenőrzési munkatervét.

Felelős: Rabel Krisztina Ildikó

Határidő: 2019.12.02.

Rabel Krisztina Ildikó: A nyolcadik napirendi pontot lezárja.

Megnyitja a következő napirendi pontot.

**9.napirendi pont**

**Javaslat a TÉR\_KÖZ 2016 „Hullám csónakházak funkcióbővítő fejlesztése II. ütem I. csónakház” pályázat vonatkozásában Budapest Főváros Önkormányzatával kötött Támogatási Szerződés módosítására**

Rabel Krisztina Ildikó: Megkérdezi a bizottság tagjait, van-e kérdésük, hozzászólásuk a napirendi ponthoz.

Komoróczy László: Szeretném megkérdezni, hogy ez a szükséges társadalmasítás mit takar?

R. Takács Eszter főépítész: A szükséges társadalmasítás két dolgot takar. Egyrészt egy fesztivált szeretnénk rendezni a következő vízisport évadnyitóra, a másik pedig egy kiállítás az élővilágról.

Komoróczy László: Ez pályázati feltétel? Enélkül nem lehet befejezni, elszámolni, csak ha ezek a társadalmasítások megtörténnek?

R. Takács Eszter: Pályázati feltétel volt, de egyértelműen a Főváros azt mondta, hogy olyan kicsi része a pályázatnak, hogy enélkül elszámolhattunk volna, de ezt még mindenképp szerettük volna megrendezni.

Komoróczy László: Tudom, hogy a főváros már elfogadta ezt a módosítást, de akkor ezek szerint ez még feltétel volt.

Rabel Krisztina Ildikó: Szavazásra teszi fel a Javaslat a TÉR\_KÖZ 2016 „Hullám csónakházak funkcióbővítő fejlesztése II. ütem I. csónakház” pályázat vonatkozásában Budapest Főváros Önkormányzatával kötött Támogatási Szerződés módosításáracímű határozati javaslatot.

Megállapítja, hogy a bizottság 9 megválasztott tagjából jelenlevő 9 tag 9 igen 0 nem 0 tartózkodással **elfogadásra** javasolja azt.

**94/2019 (XII.02) PB sz. határozat**

a Bizottság

elfogadásra javasolja a Képviselő-testületnek a TÉR\_KÖZ 2016 „Hullám csónakházak funkcióbővítő fejlesztése II. ütem I. csónakház” pályázat vonatkozásában Budapest Főváros Önkormányzatával kötött Támogatási Szerződés módosítását.

Felelős: Rabel Krisztina Ildikó

Határidő: 2019.12.02.

Rabel Krisztina Ildikó: A kilencedik napirendi pontot lezárja.

Megnyitja a következő napirendi pontot.

**10.napirendi pont**

**Javaslat a TÉR\_KÖZ 2018 „Dunai sétány” pályázat vonatkozásában Budapest Főváros Önkormányzatával kötött Együttműködési Megállapodás módosítására**

Rabel Krisztina Ildikó: Megkérdezi a bizottság tagjait, van-e kérdésük, hozzászólásuk a napirendi ponthoz.

Nem érkezik hozzászólás, kérdés a bizottság tagjaitól.

Rabel Krisztina Ildikó: Szavazásra teszi fel a Javaslat a TÉR\_KÖZ 2018 „Dunai sétány” pályázat vonatkozásában Budapest Főváros Önkormányzatával kötött Együttműködési Megállapodás módosítására című határozati javaslatot.

Megállapítja, hogy a bizottság 9 megválasztott tagjából jelenlevő 9 tag 9 igen 0 nem 0 tartózkodással **elfogadásra** javasolja azt.

**95/2019 (XII.02) PB sz. határozat**

a Bizottság

elfogadásra javasolja a Képviselő-testületnek a TÉR\_KÖZ 2018 „Dunai sétány” pályázat vonatkozásában Budapest Főváros Önkormányzatával kötött Együttműködési Megállapodás módosítását.

Felelős: Rabel Krisztina Ildikó

Határidő: 2019.12.02.

Rabel Krisztina Ildikó: A tizedik napirendi pontot lezárja.

Megnyitja a következő napirendi pontot.

**11.napirendi pont**

**Javaslat Budapest Főváros XX. kerület Pesterzsébet Önkormányzata 2019. évi költségvetési rendeletének módosítására**

Rabel Krisztina Ildikó: Megkérdezi a bizottság tagjait, van-e kérdésük, hozzászólásuk a napirendi ponthoz.

Csaszny Márton: A Civil Ház felújításával kapcsolatban lenne egy kérdésem. Felújításnál visszaveszünk egy 9 milliós összeget, a beruházásnál előterjesztünk egy 14 milliós összeget lépcsőház kialakítás és tetőtér felújítás címen. Részben megtörtént, de én magasnak tartom ezt az összeget ezekre a munkálatokra. Ráér más bizottsági ülésen is a válaszadás, a képviselőtestületnek továbbítjuk a kérdésünket.

Rabel Krisztina Ildikó: Szavazásra teszi fel a Javaslat Budapest Főváros XX. kerület Pesterzsébet Önkormányzata 2019. évi költségvetési rendeletének módosítására című határozati javaslatot.

Megállapítja, hogy a bizottság 9 megválasztott tagjából jelenlevő 9 tag 9 igen 0 nem 0 tartózkodással **tárgyalásra alkalmasnak** javasolja azt.

**96/2019 (XII.02) PB sz. határozat**

a Bizottság

tárgyalásra alkalmasnak javasolja a Képviselő-testületnek a Budapest Főváros XX. kerület Pesterzsébet Önkormányzata 2019. évi költségvetéséről szóló 10/2019 (II.20.) önkormányzati rendeletének módosítását.

Felelős: Rabel Krisztina Ildikó

Határidő: 2019.12.02.

Rabel Krisztina Ildikó: A tizenegyedik napirendi pontot lezárja.

Megnyitja a következő napirendi pontot.

**12. Egyebek napirendi pont**

Rabel Krisztina Ildikó: Szeretném megkérdezni, hogy van-e valakinek közérdekű bejelentenivalója.

Nem érkezik hozzászólás, kérdés a bizottság tagjaitól.

**13.napirendi pont**

**Javaslat Pesterzsébet Kiváló Rendőrségi Dolgozója elismerés odaítélésére ZÁRT ÜLÉS!!!**

Az elnök a napirendi pont megtárgyalására ZÁRT ülést rendel el, amelyről külön jegyzőkönyv készül.

Rabel Krisztina Ildikó: Újból megnyitja a nyilvános ülést.

**14.napirendi pont**

**Javaslat a Pénzügyi Bizottság 2020. évi munkatervének elfogadására**

Rabel Krisztina Ildikó: Szeretném megkérdezni, hogy van-e valakinek közérdekű bejelentenivalója.

Rabel Krisztina Ildikó: Annyi hozzáfűznivalóm van, hogy a tartalomjegyzékben feltüntetett dátumok nem egyeznek a beltartalommal, ez korrigálva lesz a titkárság által.

Csaszny Márton: Van-e olyan pont, ami nem egyezik a Testületi ülés munkatervében szereplő Pénzügyi bizottsági feladattal?

Rabel Krisztina Ildikó: A beltartalomban már nem, csak a tartalomjegyzékben volt hibásan feltüntetve.

Rabel Krisztina Ildikó: Szavazásra teszi fel a Javaslat a Pénzügyi Bizottság 2020. évi munkatervének elfogadására című határozati javaslatot.

Megállapítja, hogy a bizottság 9 megválasztott tagjából jelenlevő 9 tag 9 igen 0 nem 0 tartózkodással **elfogadásra** javasolja azt.

**98/2019 (XII.02) PB sz. határozat**

A Pénzügyi Bizottság elfogadja a Javaslat a Pénzügyi Bizottság 2020. évi munkatervének elfogadására című határozati javaslatot.

Felelős: Rabel Krisztina Ildikó

Határidő: 2019.12.02.

Rabel Krisztina Ildikó: Lezárja a nyílt ülés utolsó napirendi pontját 15:30 perckor.

k.m.f

Komoróczy László Rabel Krisztina Ildikó

Pénzügyi Bizottság alelnöke Pénzügyi Bizottság elnöke